Төребек Бекасыл «Атамекен»

1 - жүргізуші:
Қазақстан,
Пай, пай, пай!
Ардағым - ай!
Сен менің шолпанымсың, жанған ұдай,
Өзіңде өмір сүрген қандай бақыт,
Өлмейтін махаббатым, арманым - ай.

2 - жүргізуші:

Кең байтақ көз жетпейтін жерім менің,
Таулы орман, жасыл жайлау - көлім менің.
Бүгінде бар әлемге даңқың жетті.
Туған жер Қазақстан - елім менің

1 - жүргізуші:
Ассалаумағалейкум, қалың елім!

Өнер сүйер қауымға сәлем бердім!

Көтер көңіл, жалықпа осы кеште,

Өнерге толы керуенді ала келдім!

2 - жүргізуші:

Армысыздар , бұл кештің қонақтары!

Халқымыздың қашанда қонақ бағы.

Сәлем бердік тағы да алдарында

Мектебімнің өнерпаз саңлақтары

1 - жүргізуші: Ассалаумағалейкум, өнер сүйер халқым!

2 - жүргізуші: Армысыздар құрметті қонақтар, ұстаздар мен оқушылар! Тектілікті тұмардай қастерлеген арда қазағымның саф өнері мен мәдениетін, баға жетпес ұлттық құндылықтарын дәріптейтін өнер өлкесіне, «Қазақстан - менің жалғыз ғана Отаным!» тақырыбындағы өнер фестиваліне

**қош келіпсіздер!**

І жүрг. Құрметті көрермендер! Осынау өнер фестивалінің мақсаты да тым биік. Ол елдігіміздің тірегі болып табылатын ел рәміздерін дәріптеу, сол арқылы тәуелсіздігіміздің басты символдарын қастерлеуге тәрбиелеу болып табылады.

Ендеше, бүгінгі «Қазақстан менің жалғыз ғана Отаным» атты өнер фестивалінің әділқазылар алқасымен таныс болыңыздар:

1.

2.

3.

4.

2 - жүргізуші:Құлпырған еліміздің ұл қызымыз

Әзірге үлпілдеген құндызымыз

Арасын жер мен көктің бағындырған

Ертеңгі жарқыраған жұлдызымыз !

Хор «Қазақстан»

Көркемдік жетекшісі: Туренова Лаура

Б) «Қазақстан қыран далам»

2-жүргізуші

Батырлықты ту еткен қайсар елім!
Қазақстан, Отаным! Байтақ елім!
Аспанымда желбіреп көк байрағым,
Әнұранды жүрекпен айтар елім!

1-жүргізуші

Қазақстан, Отаным! Азат елім!
Мейірімді, қонақжай, ғажап елім.
Қайрат, Ләззат, Сәбира үндеп тұрар,
Егеменді, тәуелсіз азат жері

11 сынып оқушысы Құдайберген Әселдің орындауында «Отан-Ана» атты әнімен қарсы алыңыздар.

2-жүргізуші

Махаббат әр адамның жүрегіне ұя салатын сезім құдіреті. Ол Жарқылы жаныңа гүл еккізетін, тіпті кейде қайғы-қасірет шеккізетін бұл сиқырлы сезімнің ғашықтық ғаламаты да, махаббат машақаты да сонысымен қымбат, сонысымен жұмбақ.

1-жүргізуші

Солай бола тұра Абай да жұрт қатарлы жұмыр басты пенде. Оның да жігіттік желікті, қызық-думан көрікті бастан өткермеуі мүмкін емес. Әкесінің тапсырмасын орындай жүріп ол талай дала аристократтарының аруларымен танысты. Лап етіп жанған, соңыра өз сезіміне өзі тоңған сәттері де болған шығар. Бірақ Тоғжанға деген кәусар көңілінің ынтықтығы өмір бойы басылмай өтті. Бұл – көркем шығармадағы бейнелі образ емес, бұл – ақын тағдырының шынайы шындығы.

Қарсы алыңыздар, сахналық қойылым.Абай мен Тоғжанның кездесуі.

2-жүргізуші

Жүрегімде таң күлсін

Көне жолдар жаңғырсын

Өз таңбасын қалдырсын жолдар

Өз таңбасын қалдырсын жолдар!

Адамзат ғұмыры сан қырлы , сан тарау жолдардан тұрды. Барша өнерпаздарға, жалынды жастарымызға, осында отырған өмірдің сан тарау жолы ашық болсын дейміз.

Қабыл алыңыздар, Дінмұхамедтің орындауында «Жолдар» әні

2 - жүргізуші:Халқымның әні қандай, жыры қандай

Шешеннің нәрі тамған тілі балдай

Шымырлап өн бойыңа тарайтұғын

Ал биі нәзікжанды балқытқандай!-

дей келе ортамызға мектебіміздің мың бұралған бишілерін шақыралық. Ортада «ШҰҒЫЛА» би тобының орындауында қазақша би «ҚАМАЖАЙ» қабыл алыңыздар.

Көркемдік жетекшісі: Абуова Светлана

1

Менде сөйлер сөз болса –
Өзің берген сөзің ғой!
Менде көрер көз болса –
Өзің берген көзің ғой!

2

Туған елім – гүл елім,
Қасиетіңді білемін.
Өзіңе деп жүремін –
Лүпілдеген жүрегім!

Керемет өлең жолдарынан кейін келесі кезекті Қазақстан туралы өлең жолдарына берейік

2 - жүргізуші:Біздің ән көк майсалы белдің әні,

Кең дархан,қасиетті жердің әні.

Ата заң,елтаңбасы,көк туы бар,

Біздің ән егеменді елдің әні.

Дей келе Әбубәкір Гүлім мен Өтеп Айгүлдің орындауында «Алтын бесік» әнін Қарсы алыңыздар!

2 - жүргізуші:

Бүгінгі күн-мерекелік той күні,

Жарқын тілек жан көркейтсін бұл күні.

Қазағымның бар қасиеті көрініп,

Күй төгіліп, болсын қызық жыр күні!

Сахнаға күйшілер тобын шақырамыз. .....күйі «Ағалар асуы»

Көркемдік жетекшісі Абдухаликов Құрманғазы.

Б) Күй «»

1

Алатаудан, Арқадан
Ақындарым келіпсің.
Тілдерінен бал тамған
Жақындарым келіпсің

2.

Сөздеріңнің күшінен
Жау жүрегі түршіксін,
Жырларыңды естіген
Дос құмардан бір шықсын!

Олай болса келесі кезекті мектебіміздің жас ақындарына берейік

1 – жүргізуші: Көк байрағым желбірейді елімде,

Қалықтасын қыран құсы көгімде

Ашық аспан бейбітшілік бейнесі,

Әуелесін қазақстан жерінде

дей келе ортада 9 сынып оқушылары Сабина мен Ақботаның орындауында «Қазақстаным» әні Қабыл алыңыздар!

1 - жүргізуші: Шақырады ойнасаң гүл-даламыз,

Туған жерден нәр алып нұрланамыз.

Болашаққа көк туымен желбіреген

Отанымның өнерлі жастары- біз боламыз!

Дей келе ортамызға көркем сөз шеберлерін шақырамыз. Әдеби монтаж «Отан-Ана, мен сенің балапаның». Көркемдік жетекшісі Сұлтанова Минара.

1 - жүргізуші:Халқымның әні қандай, жыры қандай

Шешеннің нәрі тамған тілі балдай

Шымырлап өн бойыңа тарайтұғын

Ал биі нәзікжанды балқытқандай!- дей келе ортамыз мектебіміздің мұң бұралған бишілерін шақырамыз. Ортада «ЖАУҚАЗЫН» би тобының орындауында өзбек биі «НАДАРСАН» қабыл алыңыздар.

 Көркемдік жетекшісі: Абуова Светлана

2

Дегенде дүние шіркін өтер кетер,

Түбіне сұм дүниенің кімдер жетер.

Қадір тұт, бір біріңе құрмет көрсет,

Тірлікте сыйластыққа барма жетер.

1

Төрімізден құт береке қашпасын деп,

Жеріміздің шетін жау баспасын деп,

Туырлыққа ту іліп,

Қиыннан қылыш суырып,

Көк найзаның ұшында күдері үкі таққан елміз!

Қазіргі таңда еліміздің көптеген облыстары су астында қалып, мыңдаған адам үй жайынана айырылғанына қарамастан бірлікті ұран етіп табиғи апатпен жан сала күресуде.Осындай қиын кезеңдерде біз әрдайым біргеміз, бір үйдің баласындай біздер, жастар ,бірлікті ту етіп, татулықты сақтап , бейбіт өмір сүруге шақырамыз.

Ән «Бір үйдің баласындай» Сахнада жас әншілер Тұрғанбай Ерасыл, Өтеп Айгүл және Маратұлы Дінмұхамед

1 - жүргізуші: Өсер елдің қай сәтте де бірлік болмақ қалауы

Байлықтың да жеткен емес Отанға еш балауы.

Осылардай ар-намысты ұландарымыз тұрғанда

Ешқашан да еңкеймейді Қазақстан жалауы!

2 - жүргізуші: Осымен «Өнер құдіреті мәңгілік» атты фестивалі өз мәресіне де келіп жетті. Сіздермен қоштаса отырып, өнерлі жас таланттарымызға өнердің биік шыңына қанат қағып, самғай беріңіздер деп тілейміз!Қош сау болыңыздар!

Мектеп гимні.

Әні мен сөзі Жандарбек Жұмановтікі «Бұл - біздің Дарын»

Орындайтын Сапарбек Бекес.

Ендеше сөз кезегін әділ қазы алқаларына берейік

СӨЗ КЕЗЕГІ

1

2

3

4